Man geskiet terwyl hy seun beskermŉ Man is Sondagoggend in Boksburg aan die Oos-Rand geskiet terwyl hy seun probeer beskerm het van drie gewapende mans. Volgens paramedici van ER24 het die man saam met sy 10-jarige seuntjie na ŉ dam naby hul huis geloop om te gaan visvang. Drie mans het hulle glo skielik genader en ŉ vuurwapen op hulle gerig. Die man het aan paramedici verduidelik dat hy sy seun probeer beskerm het en in die proses in die skouer geskiet is. Die man is in ŉ stabiele toestand en is na ŉ nabygeleë hospitaal geneem vir verdere behandeling. ŉ Traumaberader is vir die man en sy gesin gereël.